जब सफाई होगी तो चारों तरफ, ऊपर से नीचे तक होगी. पूरी राजनीति व ऐडमिनिस्ट्रेशन की सफाई होगी. लोग ईमानदारी से काम करेंगे तो केवल जनता के लिए करेंगे. आज लोग बेईमानी से काम कर रहे हैं तो केवल अपने लिए कर रहे हैं. मैं कहता हूं दिल्ली का बजट 40 हजार करोड़ रुपए है. इस में से अगर 50 प्रतिशत यानी 20 हजार करोड़ रुपए हर साल भ्रष्टाचार की भेंट चढ़ जाते हैं और शेष 20 हजार करोड़ रुपए जनता की भलाई में लगा दिए जाएं तो हालात कितने सुधर जाएंगे, आप अंदाजा लगा सकते हैं.